

 **JEDINSTVENI UPRAVNI ODJEL**

KLASA: 112-03/19-01/03
URBROJ: 2109/22-01/03-19-1
Orehovica, 11. travnja 2019. godine

 Na temelju članka 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, – dalje: Zakon), pročelnik Jedinstvenog upravnog odjela Općine Orehovica raspisuje:

**O G L A S**
**za prijam u službu na određeno vrijeme radi zamjene duže odsutne službenice u Jedinstveni upravni odjel Općine Orehovica**

Objavljuje se oglas za prijam u službu na određeno vrijeme radi zamjene duže odsutne službenice u Jedinstveni upravni odjel Općine Orehovica za sljedeće radno mjesto:

**REFERENT-KOMUNALNI REDAR I POLJOČUVAR (M/Ž)**
– 1 izvršitelj na određeno vrijeme radi zamjene duže odsutne službenice – do povratka odsutne službenice na posao, uz obvezni probni rad od 2 (dva) mjeseca.

POSEBNI UVJETI ZA PRIJAM U SLUŽBU:

1. srednja stručna sprema (IV. stupanj): upravnog, poljoprivrednog, tehničkog usmjerenja ili završena gimnazija

2. najmanje 1 godina radnog iskustva na odgovarajućim poslovima

3. položen državni stručni ispit

4. vozačka dozvola B kategorije

5. poznavanje rada na računalu

Pored navedenih posebnih uvjeta osobe moraju ispunjavati i opće uvjete za prijam u službu iz članka 12. Zakona o službenicima i namještenicima u lokalnoj i područnoj (regionalnoj) samoupravi (“Narodne novine” broj 86/08, 61/11, 04/18 ), a u službu ne može biti primljena osoba za čiji prijam postoje zapreke iz članka 15. i 16. istog Zakona.

Na oglas se mogu ravnopravno prijaviti osobe oba spola, a izrazi koji se koriste u ovom oglasu za osobe u muškom rodu uporabljeni su neutralno i odnose se na muške i ženske osobe.

Natjecati se mogu i kandidati koji nemaju položen državni stručni ispit, a kojeg će u slučaju prijma u službu biti obvezni položiti u skladu sa Zakonom.

**Uz prijavu na natječaj potrebno je priložiti sljedeće navedene dokumente:**

1. životopis,

2. dokaz o državljanstvu (preslika isprave iz članka 29. st.1. Zakona o hrvatskom državljanstvu – važeća osobna iskaznica, vojna iskaznica ili putovnica, a kao dokaz hrvatskog državljanstva može se priložiti preslika domovnice),

3. dokaz o stupnju obrazovanja (preslika svjedodžbe o stečenoj stručnoj spremi),

4. dokaz o potrebnom radnom iskustvu (potvrda poslodavca, ugovor o radu ili slično),

5. potvrda o podacima evidentiranim u matičnoj evidenciji Hrvatskog zavoda za mirovinsko osiguranje (potvrda o stažu),
6. dokaz o položenom državnom stručnom ispitu (ukoliko kandidat ima položen državni stručni ispit),

7. uvjerenje nadležnog suda da se protiv podnositelja prijave ne vodi istražni niti kazneni postupak (ne starije od 6 mjeseci),
8. vlastoručno potpisana izjava o nepostojanju zapreka iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (potpis nije potrebno ovjeravati),

9. dokaz o položenom vozačkom ispitu B kategorije (preslika vozačke dozvole),

10. dokaz o poznavanju rada na računalu (svjedodžba, potvrda, izjava i sl.).

Dokaz o zdravstvenoj sposobnosti kandidati nisu dužni priložiti prijavi na oglas, već će isti biti dužni ishoditi po potrebi prije donošenja rješenja o prijmu u službu.

Navedeni dokazi prilažu se u izvorniku ili preslici koja ne treba biti ovjerena, a prije izbora kandidat će predočiti izvornik

Osoba koja ostvaruje pravo prednosti pri zapošljavanju prema posebnim propisima dužna je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvarila pravo prednosti pri zapošljavanju, osoba koji ispunjava uvjete za ostvarivanje toga prava, dužna je uz prijavu na oglas priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, odluka i sl.).

Kandidati koji se pozivaju na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17), uz prijavu na Oglas dužni su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Urednom prijavom se smatra prijava koja sadrži sve podatke i priloge navedene u ovom oglasu. Nepotpune i nepravovremene prijave neće se razmatrati. Osobe koje podnesu nepotpune i nepravovremene prijave ili ne ispunjavaju formalne uvjete iz oglasa ne smatraju se kandidatima prijavljenim na oglas sukladno članku 21. Zakona.

Za kandidate prijavljene na oglas čije su prijave uredne, pravodobne i koji ispunjavaju formalne uvjete ovog natječaja provesti će se provjera znanja i sposobnosti putem pisanog testiranja te intervjua. Ako kandidat ne pristupi testiranju smatra se da je povukao prijavu na oglas.

Na web stranici Općine Orehovica – www.orehovica.hr pobliže su navedeni poslovi vezani za radno mjesto referenta- komunalni redar i poljočuvar, podaci o plaći radnog mjesta, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru.

Na istoj web stranici i oglasnoj ploči Općine Orehovica, Čakovečka 9, 40322 Orehovica, objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Prijave na oglas podnose se preporučeno poštom ili osobno na adresu: Općina Orehovica, Čakovečka 9, 40322 Orehovica, u roku od **8 dana** od objave oglasa na Zavodu za zapošljavanje. Područni ured Čakovec, s naznakom **»Oglas za prijam u službu na određeno vrijeme**–**referent- komunalni redar i poljočuvar– NE OTVARATI«**

O rezultatu izbora kandidati će biti obaviješteni u zakonskom roku.

PROČELNIK:

 **Nikola Špikić, mag.iur.**